الحمد لله رب العالمين واشهد ان لا اله الا الله وحده لا شريك له واشهد ان محمدا عبده ورسوله صلى الله عليه واله وصحبه وسلم. وبعد فان اصدق الحديث كتاب الله تعالى واحسن الهدي
هدي هدي محمد صلى الله عليه وآله وصحبه وسلم. وشر الامور محدثاتها وكل محدثة بدعة وكل بدعة ضلالة وكل ضلالة في النار ثم اما بعد. ما زلنا مع كتاب الداء والدواء
او الجواب الكافي لمن سأل عن الدواء الشافي ووصلنا الى فصل من اخطر واهم فصول الكتاب و اشد الفصول نحن احتياجا له. وهو الزي سيتكلم عن مداخل الشيطان الى الانسان
وكيف ازا احرز العبد هزه المداخل احرز دينه. ومن حفظ هذه المداخل حفظ دينه ولم يهزمه عدوه. وصلنا الى قول المصنف رحمه الله ومن حفظ هذه الاربعة احرز دينه اللحظات والخطرات واللفظات والخطوات. يبقى اللحظة اللي هي الايه
اللي بالعين والخطرة اللي بتيجي في القلب واللفزات اللي بتكون باللسان والخطوات اللي بتكون بالقدم. يقول فينبغي للعبد بان يكون بواب نفسه على هزه الابواب الاربعة. ويلازم الرباط على ثغورها
الرباط زي ما آآ العلماء الفقهاء بيعرفوه هو ملازمة الثغر المخوف. الذي يخيف اهله العدو ويخيفهم العدو. اللي هي الحدود. الحدود اللي بينا وبين دول ابن دولة الاسلام والدول المعادية لها. والرباط ده افضل الجهاد. وقال صلى الله عليه وسلم رباط يوم وليلة
لكن في سبيل الله خير من الدنيا وما عليها. فالدنيا كلها لا تساوي رباط ليلى في سبيل الله. الانسان يبقى مجاهد في سبيل الله يقف على هزه الصغور يحرس يمنع دخول العدو. ابن القيم بيستعمل هنا الرباط على هزه الصغور عايز يقول له
ان دي احد ميادين الجهاد واحد معارك الانسان التي يخوضها. مش دي اول مرة ابن القيم يقول الكلام ده. القرآن قال الكلام ده بصورة واكثر تفصيلا في كتاب زاد المعاد لما اتكلم عن آآ هدي النبي عليه الصلاة والسلام في الغزوات قعد بقى يتكلم عن الجهاد
فيه وينزر فيه وقال ان فيه معارك الانسان يدخلها. في آآ معركة تسميها ام المعارك. معركة مع نفسه في انه يتعلم الهدى اللي هو العلم النافع ويعمل به يبقى العمل الصالح يجاهد نفسه في كده وبعدين يجاهد نفسه
تفيئ الدعوة الى هزا الزي عمل به وعلمه ثم يجاهد نفسه في الصبر لان كل الامور دي محتاجة ايه؟ صبر يبقى دي معركة فيها اربع مراتب. قال ومعركة الانسان مع الشيطان في دفع الشبهات والشهوات. مرتبتين
الانسان ما يستسلمش للشيطان. شيطان الجن ومن معه من شياطين الانس. اللي بيفتنوه بالشبهات لافكار المضلة والمناهج منحرفة او بالشهوات اللي هي الامور اللي بتشتهيها النفوس وتزين لها وتحبب لها ويغرقه فيها. يبقى دول كده كم
مرتبة ست مراتب والمعركة التالتة قال معركته مع ارباب البدع والمنكرات من المسلمين. اللي هو فيها حديس النبي عليه الصلاة والسلام من رأى منكم منكرا فليغيره بيده فان لم يستطع فبلسانه فان لم يستطع فبقلبه وذلك اضعف الايمان. يبقى تلات مراتب
وانت عايش في وسط المجتمع المسلم ما تكونش سلبي. تكون شاغل بالك باصلاح المجتمع. وتشتبك مع المنكرات بحسب طاقة اتغير بايدك امتى ازا كان ربنا سبحانه وتعالى بسط يدك في الامر ولا يترتب على تغيير المنكر وازالته منكر اكبر. طب
وعجزت عن التغيير بالايد يبقى التغيير بالايه؟ باللسان. وما تتحرجش وما تتكسفش وتقول لا انا لان مبنى والدعوة على انك تتحمل هزا الازى. عشان كده ربنا قال وتواصوا بالحق وبعدها على طول قال وتواصوا بايه؟ بالصبر. طيب اللي عاجز انه ينطق بلسانه
بطش شديد واكراه معتبر واللي هيتكلم يتعرض لما لا يطيقه. نقول له يلزمك التغيير بالقلب غير المنكر بالقلب ازاي تبغضه بقلبك ويظهر زلك في انك تفارق هزا المكان ان استطعت وانك لا تزهر انشراحا
ولا تظهر كلمات تعبر عن الرضا عنه. يبقى ده معنى الايه؟ الانكار بالقلب. والله عز وجل يطلع على قلبك. ودي عشان كده بيقولوا ده فرض على كل مسلم ولا يسقط تحت اي حال لان مين اللي له ولاية على القلب ربنا سبحانه وتعالى. يبقى كده كم مرتبة من مراتب الجهاد يا جماعة؟ تسعة صح
اربعة واتنين ستة وتلاتة تسعة. معركة الاخيرة وهي معركة المسلم مع مع الكفار. ودي فيها اربع مراتب يجاهد الكفار بنفسه ودي زروة سنام الاسلام. ومن اعلى مقامات الدين. اعلى مقام يصل اليه الانسان في الدين. الوزير
وتوسنامي انه يجاهد في سبيل الله وينال الشهادة في سبيل الله. اسأل الله عز وجل ان يرزقنا الشهادة في سبيله. مقبلين غير مدبرين. وان يرفع الجهاد ويقمع اهل الزيغ والعناد. يبقى الجاهد بنفسه. بس؟ لا. ويجاهد بماله
عشان كده القرآن فيه كتير ايه؟ جاهدوا باموالهم وانفسهم في سبيل الله. جاهدوا في سبيل الله باموالهم وانفسهم. يجاهد بقلبه ازاي هيجاهد بقلبه؟ بغض الكفار التبرأ منهم. ده امر قلبي لازم يقع بهزا الجهاد بالقلب
معاداتهم تحت اي زرف والاخيرة الجهاد باللسان جهاد اللسان مع الاعداء يكون النبي صلى الله عليه وسلم سماها الحديس عند ابي داوود حيت انس جاهدوا المشركين باموالكم وانفسكم والسنتكم. شف بعض الرسول يقول لك ايه جهاد الحناجر النبي صلى الله عليه وسلم سماه جهاد
جاهد بلسانه زي ما كان سيدنا حسان ابن ثابت بيعمل. النبي كان بيقول ولا هو اشد عليهم من النبل اللي انت بتعمله مع المشركين ده اللي هو الهجاء ده وقعوا عليهم
لان ده كان الجهاز الاعلامي على عهد النبي عليه الصلاة والسلام. قال له ده فيهم اشد من النبل. يبقى هجاء المشركين. تحريض المؤمنين على قتالهم المؤمنين. زكر مسالبهم ونشر الوعي. الدعاء عليهم والقنوط كما كان يفعل النبي صلى الله عليه وسلم. اللهم اه
السحاب منزل الكتاب هازم الاحزاب. اهزمهم وزلزلهم وانصرنا عليهم يا رب العالمين. وغيرها بقى من الادعية اللهم انزل عليهم رزق الزكاة وبأسك وعزاب اله الحق وغيرها من الدعاء. آآ تثبيت اهل الايمان بالكلمة والموعظة وزكر الاية وغيرها
يبقى دي كلها كم مرتبة بقى؟ يبقى دول تسعة واربعة تلتاشر مرتبة من مراتب الجهاد. ابن القيم بعد ما خلص زكرهم قال ايه؟ وما لم يجاهد ومن لم يغزو ولم يحدس نفسه بغزو مات على شعبة من النفاق. ده حديس على فكرة. اللي يعيش حياتنا
المسلم اللي يعيش حياته كلها لا يغزو ولا يحدس نفسه بالغزو وده عمل قلبي. ولا يهتم لهذا الامر مات على شعبة من النفاق. هو وهنا بيقول لنا بقى ويلازم الرباط على ثغورها. يعني بيقول لك خلي بالك ده امر فيه قدر من الجهاد. ما تضيعوش. انتبه ليه
هتاخد عليه اجر وهيعوز منك جهد وهيعوز منك صبر. فمنها يدخل عليه العدو اللي هو الشيطان فيجوس خلاله الى الديار ويتبر ما على تتبيرا. يجوز ينتشر في خلال الديار وفي خلال قلبه ونفسه. ويتبر ما على تدبيره يعني
يهلك ما علا اهلاكا بمجرد استمكانه وتمكنه من القلب وعلوه فيه يهلكه. يقول واكثر ما تدخل المعاصي على العبد من هذه الابواب الاربعة. فنذكر في كل واحد منها فصلا يليق به
فاما اللحظات جمع لحزة اللي هي ايه؟ النزر. فهي رائد الشهوة ورسولها وحفظها اصل حفظ الفرج. فمن اطلق بصره اورده موارد الهلكات افة الافات وبلية البليات والسلاح الفتاك اللي ضرب به شباب وبنات الامة بل
ورجال ونساء الامة. فلم يعد يقتصر الامر على فئة الشباب. والبنات فقط انما حتى من تخطوا هزا السن والله رأينا بعض آآ من طعن في السن وكبر سنه ولا يقوى على غض البصر ومفتون بالنزر للعورات المكشوفة
مفتون بالتورط في متابعة المشاهد والمواد المرئية الاباحية وغيرها حاجة سبحان الله! نسأل الله عز وجل ان يعصمنا من الفتن وان يقينا الزلل والله. وتقول ما بقي لهذا الانسان من عمره الا مسل
الحمار يعني حاجة ما فيش ومع زلك مفتون مفتون. سبحان الله! الامر كان قبل زلك قل كده من قبل الفين وعشرة كان الامر ده شديد لكنه كان مقتصر على الناس اللي بتتورط في الاطباق اللي هي الفضائية دي اللي هي الدش اللي هي
والدش والحاجات ديت جيبوا قنوات معينة. بعد الفين وحداشر وانتشر بقى مواقع التواصل الاجتماعي انتشار هائل. وانتشار التليفونات الزكية وانتشار بقى كل التطبيقات المختلفة اللي بتعج بالمشاكل ديت فعلا بقت مشكلة كبيرة جدا. وكتير
من الشباب المتدين والبنات المتدينة مهزوم قدام الفتنة دي. ونسأل الله السلامة والعافية. والامر يحتاج الى قوة. هو هيتكلم معنا بقى دلوقتي في الباب ده. فبيقول وحفظها اما اللحظات اللي هي النزرات يعني فهي رائد الشهوة ورسولها
اللي بيجيب لك الشهوات طبعا في في حاجات تانية زي السماع وغيرها لكن اوسع باب بيمتلئ فيه القلب بالشهوة ويؤثر فيه مباشرة واقربه للقلب ايه؟ النزر. بيقول وحفظها حفز اللحزات. اصل حفظ الفرج. قال الله عز وجل في سورة النور
قل للمؤمنين يغضوا من ابصارهم. ويحفظوا فروجهم ذلك ازكى لهم ان الله خبير بما يصنع. والاية دي بتهز جامد. قل للمؤمنين يعني قل يا محمد صلى الله عليه للمؤمنين فهزا خطاب للمؤمن لما حد يقول لك غض بصرك ما تحسش انه بيشتمك ده انت ده خطاب للمؤمنين. قل للمؤمنين يغضوا من
ابصارهم. ده امر منصوص عليه في القرآن. وكل واحد فينا لازم يزن نفسه مع هزا الامر. قل للمؤمنين يغضوا من ابصارهم ويحفظوا فروجهم لان غض البصر اوسع واسهل واامن طريق لحفز الفرج
ازكى لهم ازكى يعني اطهر وانقى واطيب لهم قلبك يزكو نفسك تزكو مع حفظ النزر مع غض البصر وحفز الفرج. وتحصل العفة الخلق الاسلامي الراقي ليتميز به الاسلام طب انا مش عارف يقول لك مش عذر. قال صلى الله عليه وسلم ومن يستعفف يعفه الله. اللي هيتكلف
غض البصر ويتكلف مجاهدة نفسه ويتكلف منع وكف النفس عن المشتهيات المحرمة يبقى ايه؟ ربنا هيعينه وان يستعفف يعفه الله. وربنا امر بالعفة قال وليستعفف الذين لا يجدون نكاحا حتى يغنيهم الله من فضله. ما فيش عذر ان واحد يبوز يفسد. لأ اصل الشارع مليان متبرجات. اصل الكلية فيها متبرجات. اصل النت مليان. اصل
التطبيقات هزه كلها ليست اعزار تنفعك عند الله عز وجل يوم القيامة. بدأ الاسلام غريبا وسعود غريبا كما بدأ. وعلى قدر المجاهدة يكون الاجر. وعلم النبي صلى الله عليه وسلم المجتمع اللي كان عايش فيه. المجتمع الجاهلي كان من ضمن معالم الجاهلية كسرة الفواحش
والزنا بل انتشار ما يسمى بصاحبات الرايات الحمر بيوت دعارة معدة خيم معدة كده ونساء جات للبغاء وعندنا القصة المشهورة اللي ورد زكرها في سورة النور اللي هي قصة آآ مرصد ابن ابي مرسد الغنوي وعناق البغي
امرأة مشهورة بكده هي شغلتها كده. سبحان الله! فما تفتكرش يعني لأ لأ وابن مسعود رضي الله عنه وارضاه في الحديس لقد رأيتنا وشبابا عزبا لا نجد ما نتزوج به. فاتينا رسول الله صلى الله عليه وسلم وقلنا يا رسول الله رخص لنا او ائذن لنا في الخصاء. الوجاء يعني اللي هو بيقطع
الشهوة تماما. فقال صلى الله عليه وسلم يا معشر الشباب من استطاع منكم الباءة فليتزوج فانه اغض للبصر واحصن للفرج من لم يستطع ما لوش بقى ياخد راحته. قال فعليه بالصوم فانه له وجاء. والحقيقة ابن القيم هيتكلم هنا كلام جميل جدا جدا
ربنا ينفعنا واياكم بها. بيقولوا حفظها اصل حفظ الفرج. فمن اطلق بصره اورده موارد الهلكات. تقرير كان بيعامله طبعا فيه الدكتور ربنا يبارك له آآ الدكتور محمد بتاع صفحة وعي ده ربنا يبارك له جدا يعني اخ محترم جدا شيخ اسمه
محمد ايه؟ ايه؟ ارجع ابو جواد جزاك الله خيرا. حاج عبدالجواد ده ربنا يبارك له والله. عمل عمل ما يقومش عليه كتيبة والله العزيم لوحده. تخيل بقى واحد هو ادوك
اخ طبيب متدين ملتزم سافر يشتغل في السعودية. هل بقى عمل زي كتير من الناس اللي سافرت وقالت بقى خلاص انطحن في الشغل وخلاص قال انا عايز اقف على صغر وعلى باب اسد منه جريء اكبر حاجة بتهلك الشباب المسلم دلوقتي. قال الاباحية
وبالفعل بدأ في الباب ده وجاب كمية بقى كتب اللي ناس اجانب المرض مرض علني وشاف بقى الناس اللي بتتكلم فيه من وجهة نزر مش وجهة نزر لا من وجهة النزر الطبية وجهة النزر النفسية والمجتمعية واسرها كمية كتب ورسايل ومقالات ويلخص ويترجم ويعمل لحد ما
وضحت معي الصورة واتبلور معه المشروع وعمل الخطوات اللي يمكن من خلالها يتعافى مدمن آآ الاباحية ده. الترجم الاول انه نزل هنا تواصل مع بعض الدعاة الفاعلين والناس المهتمة بالقضايا ديت. بل وروا له الامر ونتج عنه حملة خاضت كل
جامعات مصر سم اترجمت لصفحة دلوقتي ازن صفحة مليونية اسمها صفحة ايه؟ واعي فيها رجال او يعني آآ شباب وبنات وبرامج اه علاجية وحاجة ممتازة جدا. فكرة ان فعلا تسمع الكلام تقرا الكلام ده تلاقي ابن القيم ده مفتوح عليه. شف ابن القيم بيقول الكلام ده منين؟ ايام كم سنة
وتشوف بقى فعلا اما التقارير بتتكتب من ضمن التقارير قرأتها مرة ان اثر اثر الاباحية على الدماغ زي اسر آآ الكوكايين وزي اسر الافيون في تأسيره على خلايا المخ والتدمير النفسي بقى للايه والعواقب النفسية والمجتمعية ده كل ده
مش بتكلم من وجهة نزر واسوأ كل ده واسمى في الامر ده ايه؟ المشكلة الشرعية. المشكلة الشرعية اللي هي اللي هي اخطرهم. بس انا بقول لك الناس دي مش بتتكلم من وجهة نزر الشرعية. بس اتكلموا على ايه
وعشان كده قالوا بقى ازاي خطوات العلاج؟ وهو برنامج علاج فعلا برنامج مفيد وربنا من على بعض الناس اللي كان ممكن تبقى دية حاجة مستترة ما حدش بيتكلم فيها فانت تلاقي قدامك شخص مش رديس لك. يا عم انت ايه مشكلتك؟ هو ايه مشكلة الشخص ده؟ وفي الظاهر ممكن يكون بيتعبد
ممكن اللي بيحفز قرآن ساعات وفجأة تلاقيه كده متعثر الخطو مش سالك الدنيا معه مقفولة ومتأزمة وساعات يكون بيعاقب وهو واقف مع نفسه كان مش عارف يوصل للحل لحد ما ربنا بيمن عليه ويتواصل مع حد عاقل وفاهم المسألة ديت وياخد بايده تشوف انت انسان تاني تماما
كأنما نشط من عقال بل كأنما ولد من جديد. انسان تاني تماما تماما. واحد كان مقيد ومأسور واطلق فاللي هيسترسل مع الباب ده فمن اطلق بصره اورده موارد الهلكات. وقال النبي صلى الله عليه وسلم
لا تتبع النظرة النظرة فانما لك الاولى وليست لك الاخرة. لا تتبع النظرة النظرة فانما لك الاولى وليست لك الاخرة. يعني ايه لك الاولى؟ يعني ابص على مرور كده اول ما ابص افضل بقى كمل كده. اقعد بقى ما يرضاش ارمي مش دي
الاولى الاولى اللي هي نزر الفجأة نزر الفجأة اللي هي اللي هي ضرورة السير. طبيعي واي انسان ماشي هيلتفت لكن دي معنى النزرة الاولى هي نزرة اصرف بصرك ولزلك النبي صلى الله عليه وسلم لما سئل هيفسر الحديس ده لما سئل عن مصدر الفجأة قال ايه؟ اصرف بصرك لما تشوف حاجة عورة مكشوفة
اصرف بصرك وفي منزومة احكام داخل الشريعة الاسلامية تحفز هزا الباب زي منزومة الحجاب منزومة الاستئزان وترك الخلوة ومنع الاختلاط المستهتر. كل ديت عشان ايه؟ حفز النزر. لان لا تقع عين خائنة
على عورة غافلة. كل ده. منزومات كاملة احكام شرعية في احكام منها في القرآن قطعية ما فيهاش خلاف اصلا. طيب وفي المسند عنه صلى الله عليه وسلم النظرة سهم مسموم من سهام ابليس. فمن غض بصره عن محاسن امرأة
الله اورث الله قلبه حلاوة الى يوم يلقاه. هزا معنى الحديس. كتاب الحديس ده نادوا اا فيه اا مقال بس هو المعنى صحيح تماما وكل من تعفف عن النزر للحرام وجرب كيف يتوب من هزا الامر
بالزات حتى لو خدها فترات متقطعة مسلا زي يكون في رمضان مسلا او يكون بيحج او بيعتمر وازاي بقى بيشرق قلبه بمعاني الايمان نتيجة انه بصره عن الحرام وبكرر الكلام ده للرجال والنساء للشباب والبنات لان ربنا سبحانه وتعالى لم آآ يوجه
تطفقت قل لموني اغض البصري عن الله. ربنا قال قل للمؤمنين يغضوا من ابصارهم. دي كانت تدخل فيها الرجال والنساء. صح؟ ده مش بس كده. ربنا قام بقى بعد منها على طول قايل ايه؟ وقل للمؤمنات
يغضضن من ابصارهن ويحفظن فروجهن. وبعدين قام مزود بقى ايه المسار بتاع المسار اللي قلت لكم منظومة الحجاب بقى ولا يبدين زينة الا مظاهرنا الى اخر الايات. وقال غضوا ابصاركم. واحفظوا فروجكم. وده معنى الاية. وده معنى الاية
يعني بغض النزر عن الاسناد الحديس ده معنى الاية غضوا ابصاركم واحفظوا فروجكم. وقال صلى الله عليه وسلم شف دي جميلة بقى. اياكم والجلوس موسى على الطرقات. قالوا يا رسول الله مجالسنا ما لنا منها بد. قال فان كنتم
لابد فاعلين فاعطوا الطريق حقه. قالوا وما حقه؟ قال غض البصر. وكف الاذى السلام. يبقى اياكم اسلوب تحذير ونهي اياكم والجلوس على الطرقات. طب على الكافيهات تمشي حسب بقى الكافيه ده موجود على طريق وبيخشوا برضه رجال ونساء يعني مختلط ولا لا ويبقى على برضك
اتعرض لاماكن فيها عورات مكشوفة ولا لأ بس ينفع نخاطب بيه اه ينفع في نفس الحديس طب المولات اصل في ناس بتنزل المول مجرد متعة التسوق يعني انهوش يشتري عارف انت المسل بتاع اللي ما يشتري يتفرج هو فيه ناس اللي ما يشتري يتفرج انت رايح فين يقول رايح اتمشى لحد المول هتعمل ايه بقى
حاجة هتمشى يا عم هو انا انت مش ما بتفهمش هتمشى يا عم دي مش هدف ما فيش حاجة اسمها المشي ده وسيلة توصلك لحاجة هتمشى تعمل ايه يعنى هتتمشى يعنى هتمشى تروح فين
وليه فتلاقي بقى الناس للاسف حتى بعض الاخوات المتدينات مسألة تساهلهم في الامر ده وبعض النساء بيكون عندها برضو حالة الهوس بالبضائع والتسوق وكده ممكن فعلا وتضغط على زوجها وعيالها ويدخلوا ويبقى معها شباب مكلفين
وبنات مكلفات وزوجة ويتحطوا في بيئة مليئة بالعورات المكشوفة. مش بس كده. طب ينفع بقى طالما بنقول اياكم والجلوس على الطرقات؟ طب اياكم والمصايف شهر سبعة وتمانية طب عايزين نشم هوا هوا شم هوا ده عزر عند ربنا يا جماعة يعني بالله عليك يعني فكرة ان انا اقعد
وسط مكان فيه عورات مكشوفة لرجال ونساء. اقعد كده بس ينفع الكلام ده؟ ما احنا عايزين نعرف بس. غض البصر ده مش اختراع مش اختيار شخصي مش تزوق مش ميول ده ايات واحاديس صح ولا لأ يا اخوانا واجماع من العلماء على حرمة النزر
التعورات المكشوفة بالله عليكم احنا محتاجين نراجع نفسنا محتاجين نراجع نفسنا في اولوياتنا في الحياة ايه؟ هل فعلا ممكن في وقت من الاوقات المصيف والتسوق في المول والقعدة على الكافيهات وفي النوادي الاشتباك مع العورات المكشوفة ده يكون احد اولويات حياتنا اللي نقول هنعمل ايه
زيها بالزبط زي اللي رايح يتعالج في مستشفى او نازل يشتري ضرورة الطعام من السوق او او يزهب الى عمله او زاهب للدراسة في اصل ده لما يقول هعمل ايه ماشي لكن اللي رايح يتسوق او رايح يصيف او رايح يقول لي هعمل ايه؟ خلاص؟ هل فعلا وصل التساهل
ويهون علينا امر الدين بالطريقة ديت. وكم بقى الموبقات اللي بتحصل؟ نفس القصة. التساهل في التليفزيون. كان زمان التليفزيون ده لا يمكن يكون موجود في اي بيت قبل الفضائيات خالص بالزات المتدين ده ما فيش حاجة اسمها تليفزيون. والشيخ محمد اسماعيل المقدم يا رب احفزه بحفظك. ربنا يحفزه والله
ليه محاضرة من ممتعة جدا جدا والمحاضرة دي بعد كده اتعملت كتاب ممتع جدا جدا جدا. اسمها الاجهاز على التلفاز انا عايز بس الاخوة يعني يا ريت يقرأوا الكتاب ده. الكتاب مش مش كبير هو كتاب من الحجم المتوسط كده مش كبير. الاجهاز على التلفاز
والكلام فيه بقى على المفاسد بتاعة التليفزيون. تخيل الكلام ده مسلا كان في التسعينات. كان في التسعينات يعني ايه؟ دلوقتي ايه الباب الشيطاني اللي دخل منه الشيطان؟ مش بيقول لك لا تتبعوا خطوات الشيطان. قال لك القنوات الاسلامية. يعني هتجيب القنوات الاسلامية؟ ايوة هتجيب القنوات الاسلامية
بقى يتحط جنبنا قنوات الطبيخ. طبيخ يا شيخ طبيخ ماشي. وايه والاخبار يا شيخ؟ والاخبار ماشي. والبرامج الحوارية يا شيخ. طب وسائقيها يا شيخ وبقينا بعد كده الناس قاعدة تتفرج على الدراما وعلى افلام وعلى بلاوي زرقا وهم في الاصل متدينين ايه اللي ورطهم التوريطه
طب ايه اللي ورط اطفالهم اللي كانوا الاطفال معروف كده. اطفال كانت تتفرج على الكارتون بتاع بقى مسلا فتح الاندلس السيرة وكارتونات كان ادائها متواضع شوية كنحية فنية بس كانت تحمل قيمة وهدف ولغة عربية واحاديس وايات طب
بقى معظم ابناء المتدينين والمتدينات بيتفرجوا على ايه؟ على حاجات زي ما الاخ بيقول ومحملة بقى المفاهيم والمضامين الفاسدة. ازن حضراتكم تابعتوا الحملة الاخيرة اللي جزاهم الله خير بعض المحتسبين عملها كده على المواد المسلية مواد الشزوز
سبيس تون في معروضاتهم صح ولا ولما جابوا الحوار بتاع او احد كبار المسئولات هناك في هي دي السقافة احنا بننشرها يعني الناس مش بتستخبوا هو احنا احنا دماغنا كده ودي من المفاهيم والمضامين اللي احنا هننشرها ايه بقى؟ مشكلتكم معنا؟ اللي مش عاجبه ما يشتغلش
ما اشتركش ما يعملش كده. فيعني يا اخوانا فعلا ان دي مأساة حقيقية. فاياكم والجلوس على الطرقات. طب احنا محتاجين مجالس نقعد نتكلم فيها او بقى نخلص فيها مصالحنا قال اعطوا الطريق حقه لو كنت لابد شو كلمة ايه؟ ان كنتم لابد يعني لا مفر فاعلين. يعني لو لك
ولك مفر اخلع بقى فاعطوا الطريق حقه. قالوا وما حقه؟ قال غض البصر. اول حاجة غض البصر. وكف الاذى ورد السلام يقول ابن القيم رحمه الله والنظر اصل عامة الحوادث التي تصيب الانسان. فان النظرة تولد خطرة
ثم تولد الخطرة فكرة. ثم تولد الفكرة شهوة. ثم تولد الشهوة ارادة ثم تقوى هزه الارادة فتصير عزيمة جازمة. فيقع الفعل ولابد. ما لم يمنع منه ما الا ان ربنا يعصمه بقى. وفي هزا قيل الصبر على غض البصر ايسر من الصبر على الم ما بعده
العشق المحرم الحب اللي بيبقى بين الولاد والبنات وكم بقى من الرسائل المحزنة والمخزية في هزا الباب يعني تدعو للشفقة والاسى والحزن والالم وكل المعاني دي والله. منها مسلا قصة بتبدأ انت مش واسقة
وبتنتهي بان البنت بتنتحر. وبين الجملة الاولى وبين خبر انتحار البنت حدس مما لست اذكره اظن شرا ولا تسأل عن الخبر. واتكررت. مسألة البنت اللي بعد ما بتتزوج تبعت ضميري بيأنبني. انا متعزبة
ليه يا بنتي اصل انا مخطوبة دلوقتي اتجوزت وانا بزلت متعلقة بالشخص اللي كنت قبل كده ايام الكلية بحبه ومش عارف ايه هي الحاجات دي حصلت ازاي؟ هو في حد هيحب حد ميشوفوش في حد هيحب حد مش احنا قلنا كده في الدرس الماضي ان الحب بينبت على حرف الاعجاب وعلى الاشفاق ده
هو بقى ده اللي بيحصل ما هي دي البلوى اللي موجودة. فايه اللي بيحصل بقى؟ النزر المحرم ده هو بدايات العشق العشق اللي هم الناس بيسموه هو مش حب ولا حاجة. هو سميه بقى اعجاب سميه عشق بيتلف بدليل ان هم لما بيتجوزوه. بيبهدلوا بعض احسن بهدلة. طب ايه بقى؟ هو ما كانش حب ولا حاجة بقى هو في ناس بيحبوا بعض
بده يقف على المحاكم بيبهدلوا بعض البهدلة دي كلها. يبقى هو ما كنش هو كان ده تقدر تقول آآ يعني مشاعر غير منضبطة يديرها الشيطان. اه والله العزيم. بدليل لما الشيطان بيمشي تزوجوا خلاص ما عدش الشيطان له دور بقى يبات زوجته. فين
مشاعر الشيطان بياخد بيقدم استقالة فالمشاعر ما بتشتغلش. بتيجي بقى مشاعر بشياطين تانية. غل وحسد وحقد وضرب ضبطوا مشاكل وانت تقعد تتعجب دولت اللي كانوا اشبه بقسو ليلة من كم شهر اهم دول. لا تتعجب بقى انها ارادة الله لا تتعجب
جابهم دودت. طب ايه اللي حصل؟ كزلك مسألة الايه؟ الشزوز. مشاكله كلها برضو بتبدأ من النزر كزلك مسألة الافتتان بقى بالمشاكل في عصر الحديس مسألة الاباحية ادمان الاباحية. ما هو بيجي من النزر. وبتبدأ دايما بالفضول
هو عايز ايه هو في ايه؟ هو الناس كلها بتتكلم عن الموضوع طب اشوف ايه اللي فيك زي المخدرات بالزبط. انا واحد في حاله ما بيشربش مخدرات يبقى عايز يجرب المرحلة الاولى مرحلة
الاكتشاف او الفضول او مرحلة ايه؟ التطلع. ممكن اول خطوة دي يسقط فيها ما يطلعش منها تاني. ونسأل الله العافية قل الصبر على غض البصر ايسر من الصبر على الم ما بعده. قال الشاعر اسمع الكلام الجميل. كل الحوادس
في مبداها من النظرة يعني مبدأها. ومعزم النار من مستصغر الشرر. عمارة كاملة ممكن شرر قد كده هو رامي عليها يولعها كلها. كم نظرة بلغت من قلب صاحبها كمبلغ السهم بين القوس
يعني ايه قتلته؟ والعبد ما دام ذا طرف يعني عين يقلبه في اعين العين. العين جمع عيناء المرأة العيناء هي اللي عنيها واسعة جميلة يعني. والمرء ما دام ذا طرف يقلبه في اعين العين
جمع العيناء موقوف على الخطر. يسر مقلته ما ضر مهجته. المقلى العين والمهجة الروح مقلته ما ضر مهجته لا مرحبا بسرور عاد بالضرر. عشان كده بقى بتوع الدعاية اللي يقول لك لازم
انت داخل بص للي قدامك عينك في عينه. ما عنديش مانع يا عم بس كن راجل. لكن هدخل لواحدة ست ابص لها ازاي؟ اعمل ايه يعني؟ ايه يعني انا ايه
الدعاية لا يا عم مش دعاية انتو فاهمين يا جماعة هوا في حاجة في الدنيا كده فناخد بالنا من الكلام ده بيقول ابن القيم رحمه الله ومن افات النظر انه يورث الحسرات والزفرات والحرقات
فيرى العبد ما ليس قادرا عليه ولا صابرا عنه. وهذا من اعظم العذاب. ان ترى ما لا صبر لك عن بعضه ولا قدرة لك على بعضه. يعني هو هيشوف امرأة جميلة او العكس. امرأة تشوف شاب او بنت هتشوف شاب وتشوف التنبيه
ومش هيقدروا يتزوجوا. فخلاص هو دلوقتي لو في المجتمع المستقيم او المجتمع الطبيعي لا يصح له انه يكلمها ولا ينظر اليها ولا آآ يستمع الى حوارها ولا فضلا عما بعد زلك. طب هو عمل في نفسه ايه بقى بالنزر؟ وهو عمال بقى عمال ينزر اليها كده
بيعمل ايه؟ بيعزب نفسه. عشان كده الشاعر بيقول وكنت متى ارسلت طرفك رائدا؟ لقلبك يوما اتعبتك المنازر. رأيت الذي لا كله انت قادر عليه ولا عن بعضه انت صابر. لا انت عارف يبقى خلاص تزوجتها بقت عندك في بيتك
يعني يبقى العلاقة بينك وبينها تأتي لمنتهاها بما شرعه الله عز وجل ولا انت صابر على مرارة او حرارة الشوق بقى والصبابة واسى او اللي يقعد يكلم القمر ويكلم النجوم ويتلف حاله وتبقى ويبقى صعبان على الناس. طب ما انت عملت في نفسك كده من الاول. هو انت ايه اللي ورطك التورطة دي
طبعا يعني الدفع اسهل من الرفع والوقاية خير من العلاج. بيقولوا هزا البيت يحتاج الى شرح ومراده انك ترى ما لا تصبر عن شيء منه ولا تقدر على شيء منه. فان قوله لك كله انت قادر عليه نفي لقدرته على الكل التي لا
الا بنفي القدرة عن كل واحد. والكلام ده برضو كلام ابن القيم ده يعني ايه؟ في قدر من التكلف. وان كان ابيات الشعر مش بتقف على الواحدة قوي لا في يعني ساعات في يبقى بيت الشعر بيغير هيئة الاعراب بيقول لك ايه؟ يقول لك ضرورة الشعر ضرورة الروي هو القصيدة كلها ماشية
على ان ايه تيجي فيها في الاخر لا مفتوحة كده. طب انا بقى لو عايز اجيبها مضمومة مش جاي. فاقوم جايب قايل لا وخلاص زعلان نفسنا ليه؟ ضرورة الشعر جابت كده. فاحنا ما بنقفش للشعراء قوي على الكلام بتاعهم. بيقول وكم ممن ارسل لحظاته فما اقلعت الا وهو يتشحط بينهن قتيلا
يتشحط يعني مسخن بالجراح لدرجة ان هو واحد مليان جراح لحد ما يطب ساكت. يقول قل يا ناصرا ما اقلعت لحزاته حتى تشحط بينهن قتيل. ولي من ابيات مل السلامة
فاغتدت لحزاته وقفا على طلل يظن جميلا. ما زال يتبع اثره لحظاته حتى بينهن قتيلا. يعني واحد قال لك انا في عافية وفي سلامة واستطال الامر ده كده فبدأ يايه يدور
على انه يتطلع بلحزاته فوقف على طلل المكان اللي هو اسار البناء يظن جميلا. ما زال يتبع اثره لحظاته. عمال بقى يبص للمكان ده ويبص للناس اللي فيه هي النساء يعني حتى تشحط بينهن قتيلا. ومن العجب ان لحظة الناظر سهم
لا يصل الى المنظور اليه حتى يتبوأ مكانا من قلب النازر. يعني السهم النظرة سهم مسموم زي ما اه ورد قبل زلك بس قبل ما يصل للي قدامك بيصيب قلبك اولا. ابن القيم بيقول ولي قصيدة يا راميا بسهام
اللحظ مجتهدا انت القتيل بما ترمي فلا تصبي. وباعث الطرف يرتاد الشفاء له احبس رسولك لا يأتيك بالعطب. يعني انت اللي بيتتبع النظرات باستمرار على فكرة فيه مرض نفسي اسمه التلصص
مرض نفسي اسمه ايه؟ التلصص. ده قايم انما الانسان يحب يشوف ايه؟ يعني مسلا قاعد كده الستارة اللي على البدري هو ايه اللي ورا البدل؟ بص كده. تلاقيني قاعد بتسير في
دايما الحاجة اللي مستتر منها شيء. تلت صوص. فده دايما عمال يدور على اي حاجة مكشوفة. او جزء مكشوف يحاول يشوف اللي ورا منه. وده غالبا لا بيقول لك بقى ايه ساعات بيجي لك واحد يقول لك انا عايز اتجوز تاني. انت مشكلتك مش في الجواز التاني. طب انت هتتجوز تاني. وبعد ما اتجوزت تاني ايه اللي حصل؟ ما هو انت هتشوف واحدة تانية مش زوجتك
واما بقى شفتها بالحجاب او من غير الحجاب مرض التلصص اللي عندك هيعمل فيك ايه؟ هيخليك برضو تتطلع الى ايه؟ ما قد استتر عنك والتالت والرابع ودايما يتتبع الحوارات المستترة يبحس عن اي شيء. ده مشكلة كبيرة. واعجب من زلك ان النظرة
ستجرح القلب فيتبعها جرحا على جرح ثم لا يمنعه الم الجراحة من استدعاء تكرارها ده زي ما قلنا اللي مدمن بقى للنزرات والاباحية ربنا يعافينا واياكم النظرات عموما او القفل. اي اي ادمان لنظرات محرمة بيبقى بيتعزب وتعيس
حاسس ان هو بلاء ومش مستمتع. وفي النهاية ان هو مصروع ومأسور عند الشيطان. فيقوم يعمل الحاجة اللي بتعزبه تاني واللي بتحزنه تاني واللي بيتأسى منها تاني. والفكاك من الامر ده انه يستعين بالله عز وجل. يحدس او
او يشن حربا والحرب دي بتاعت الشجعان. الحرب دي لا يقوم بها الا الشجعان. والاقوياء. واللي بيروح حرب يا جماعة بيبقى عند استاد يموت. يعني عايز يدفع اغلى تمن عنده. في عمل حرب بقى على النفس الامارة بالسوء وعلى الشيطان لحد ما يكتسحهم ويمكن قلبه
ملك الاعضاء من الامر ويستقيم على طريقة التدين ويحفظ النوافذ ويحط بقى الايه الحراس اللي بنقيم على عياليهم يشتغلوا مرابطة بقى اللي هو بعد ما يستقيم ويتدين يحاسب نفسه ويراقب هزه المنافز. بيقول ولي ايضا ما زلت تتبع
في نظرة في اسر كل مليحة ومليح. المليحة المرأة الجميلة والمليح الشاب حسن الوجه بيسموه الامرض. وده مادة الفساد في مسألة الشزوز نسأل الله العافية. وتزن زاك دواء جرحك وهو في التحقيق تجريح على تجريح. يعني يلعن
عملت منزر نزرات محرمة ومش راضي تبطل انت عامل زي اللي باقي عنده جراحة في ايده كده. المفروض الواحد ايه تتخيط وتتطهر عشان تلتئم لأ هو عمال ماسك بقى مشرط او سكينة وكل شوية يعمل كده فيتقلب ويعمل كده فيتقل عمرها تقفل مش هتقفل بيقول
فذبحها طرفك باللحاء آآ وتظن ذاك دواء جرحك وهو في التحقيق تجريح على تجريح فزبحت باللحاظ وبالبكاء. فالقلب منك ذبيح اي ذبيح. وقد قيل حبس اللحظات ايسر من دوام الحسرات يا رب اصلح قلوبنا يا رب واعنا على غض البصر. حبس اللحظات ايسر من دوام الحسرات. طيب كأن فيه سؤال
ايه يا ترى بقى فوائد غض البصر او ثمراتها؟ ابن القيم كان اتكلم فيها في اكتر من مكان ونحاول نجمع كلام عناوين كده لان دي مهمة تتميما للموضوع. اه غض البصر له فوائد عظيمة وثمرات اه جليلة
اولها انه طاعة لله الكبير المتعال الزي امر بغض البصر. وده تعظيم لامر الله عز وجل. وانقياد لامره سبحانه وتعالى ضاعت سانيا وهو طاعة للنبي صلى الله عليه وسلم الزي نهى عن النزر وقال لا تتبع النزرة النزرة سالسا ان غض البصر
يورث الحكمة والنور في القلب والبصيرة. فمن ترك النظر الى ما حرم الله بنور عينه عوضه الله تعالى نورا في قلبه فيطلق له نور بصيرته يبصر به الحق من الباطل. والجزاء من جنس العمل. ولعل
هذا هو السر في زكر اية غض البصر في سورة النور كما زكر الشيخ ابن تيمية زلك. رابعا غض البصر اعظم السبل السبل لحفظ الفرج فان الله تعالى امر بغض البصر قبل ان يأمر بحفظ الفرج. كزلك من سمرات غض البصر فيه تزكية
النفس وتطهيرها ذلك ازكى لهم. غض البصر شكر لله تعالى على نعمة البصر. العين ديت نعمة جليلة. تخيل! لو وانسان حرم هزه النعمة يعني عايز تعرف قدر النعمة دي قال صلى الله عليه وسلم ازا ابتليت عبدي بفقد
ريبتيه فصبر فله الجنة. اللي هيفقد بصره ويزبط ده للجنة. عوض العينين الجنة. من شف اجل النعم اللي عينيه غض البصر يورث محبة الله تعالى. مجاهد رحمه الله مجاهد بن جبر كان يقول غض البصر
وعن محارم الله يورث حب الله. اللي عايز فعلا حب الله ينبت في قلبه. واللي عايز يصل الى درجة المحبوبية ان ربنا يحبه يغض البصر. والامر يا اخوانا مش بزرار هتتك على العز مجاهدة. وهنقول دلوقتي وسائل تعنا على زلك. كزلك غض البصر
ده امان المجتمع صغر او كبر من وقوع الفواحش والمنكرات فان الشهوات تنطفئ بغض البصر تستعر الشهوات باطلاق البصر. تكسر الفواحش والرزائل باطلاق البصر. وتقل مع غض البصر كزلك غض البصر من حسن الخلق وافعال زوي المروءة. لدرجة ان فيه واحد مش مسلم ما بيطلقش بصره. مين اشهر واحد بقى
ان الشعراء كان يقول الكلام ده عنترة مش كده كان عنترة بيقول ايه واغض طرفي ما بدت لي جارتي حتى يواري جارتي في مأواها وكان يقول ما ضر جارتي الا لبأن ليس لبابها ستر. اغض طرفي ان بدت
جارتي حتى يواري جارتي الخدر. مش مشكلة ان يكون بيتها ما لوش باب ما عندوش مشكلة. انا مش هبص عنده مروءة يعني عنترة اللي هو شاعر الفوارس وفهارس الشعراء هو ده من اشهر فرسان العرب واقواهم كان
عنده مروءة بتأبى عليه ان هو يطلق بصره للحرام. مش الحرام بقى يطلق بصره للايه؟ للعورات المكشوفة. فدي مروءة فدي ولزلك ازا كان الانسان اه بيتغاضى عن الامر ده ده بيسقط مروءته بيسقط مروءته واه
آآ القحطاني له في النونية المشهورة بتاعته وهو بقى بيوصف شكل الشخص اللي عمال يقلب عينيه في الناس كده وفي العورات بيقول ان الرجال النازرين الى تلاقيه مسل الكلاب تطوف باللحمان. اللحمان جمع ايه؟ اللحم. فاللي بيقول لك هو يوصف كده ان الراجل
او الزكر اللي بيطلق عينه كده في العورات المكشوفة مساله بالزبط زي اعزكم الله الكلب اللي عمال يطوف على اللحم المكشوف امامه كزلك غض البصر يورث الفراسة. فمن آآ داوم على اكل الحلال وداوم على غض البصر لم تكد
تخطئ له فراسة. ويا ده كان كلام آآ مشهور عند السلف من عمر ظاهره باتباع السنة وباطنه بدوام المراقبة وغض بصره عن المحارم لم تخطئ له فراسة. ولزلك آآ قوم لوط كان عندهم ايه؟ عمى
اللي هو عكس البصيرة تماما العمى للقلب زي العمى للعين. قلبه مضلم عشان كده ربنا قال للنبي عليه الصلاة والسلام لعمرك انهم لفي سكرتهم يعمهون اليس موعدهم الصبح؟ اليس موعدهم الصبح؟ ان الصبح اليس الصبح
قريب اليس موعد الصبح؟ اليس الصبح قريب؟ ان موعدهم الصبح اليس الصبح بقريب؟ تخيل دي بقى وهو الهلاك فاضل له ساعات وهم عمالين يدافعوا الباب عشان يقتحموا البيت على سيدنا لوط عشان ياخدوا الضيفان اللي عنده اللي هي الملائكة كان على هيئة شباب حسان الوجوه عشان يقعوا في الفاحشة
بينه وبين الهلاك ساعات ونسأل الله العافية. طيب وسائل بقى تعين على غض البصر احنا عايزين فعلا نطلع بامر تطبيق وسائل تعيننا على غض البصر. اولا باب الاسماء والصفات. واستحضار
ان الله عز وجل بصير وان عزل محيط وان الله عز وجل بكل شيء عليم وان الملائكة لا يفارقون العبد ويحصون عليه كل افعال كل هتوجب للعبد معنى مهم خالص وهو الحياء من الله عز وجل. الحياء لما ربنا بيقول يعلم خائنة الاعين وما تخفي
الصدور دي اولا اه الحياة قلنا من الايه؟ من الله سبحانه وتعالى وباب الاسماء والصفات ده اوسع باب تزود وايمانك. اتنين الافتقار الى الله. دايما يا اخوانا لو انا اتكلمت مع حد عايش في وسط المجتمعات بتاعتنا اللي مليئة بهزه الملوسات
وهو كشاب كده بيسأل نفسه او اي شخص فيه بيسأل نفسه ازاي يعني ييجي علي يوم ما بنزرش للمحرمات ومستصعب الامر ده جدا اقول له استعن بالله استعن بالله ولا تعجز. استعن بالله. مهما بدا لك الامر صعب. من عرف قيمة ما ما يطلب هان عليه ما يبزل
استعن بالله وربنا هيعينك. بضرب دايما مسال لاخوانا بالشباب اللي بيهاجر لدول اوروبا عشان يطلب رزق يعني. بيبقوا من القرى اللي هناك على الساحل ديت الشباب بكتير وتعليم وصل لحد تالتة ابتدائي. وتقول له انت هاجرت بتقابله بقى بعد ما رجع. انت كنت هاجرت فين؟ يقول لك انا رحت ايطاليا. وانت سنك كام؟ يقول لك مسلا كان سني
سبعتاشر سنة انا عايزك تتخيلي واحد شاب عنده سبعتاشر سنة طالع من تالتة ابتدائي يعني السقافة بتاعته متقدمة جدا زي ما انتم شايفين اهو. ويروح ايطاليا مش انجلترا يبقوا سامع اي كلمة انجليزي يسووا نو ولا ايه ؟ لأ ده ايطاليا اللي هو يعني ما شفنهاش في حياتنا ما شفناش الكلام بتاعهم حتى في حياتنا. طب عملت ايه بقى ؟ قصة بقى سبحان الله
وبتكلم الايطالية زي اهلها زي كأنه ايطالي. وكمان يقنع واحدة ايطالية ويتجوزها عشان ياخد اسمها ايه جنسية او الاقامة ويعمل مشروع ويعمل كل حاجة. طبعا ده لا يعني اقراري باللي بيعمله. احنا اكيد عارفين ايه رأينا في الهجرة لبلاد الكفر
وفيه انه يجوز امرأة غير عفيفة وامرأة غير مسلمة حاجات زي كده انتم عارفينها. بس قصدي اقول يعني شف ده ايه اللي خلاه يعمل كده؟ يعني ايه اللي خلاه يعمل كل ده؟ وينجح
فانت بقى مستصعب ان انت آآ تقول يا رب وتاخد قرار بغض البصر؟ لا والله. انت كده غلطان. البنات اللي بيتفرجوا على بيسمعوا اسمها ايه ايه اللي قال الفرق الكورية دي؟ البنات في اعدادي يا راجل في اعدادي تاني اعدادي وتالتة اعدادي يروحوا ياخدوا كورسات بفلوس كوري
كورسات كوري ليه يا بنتي بتاخدي في كورسات كوري انت تبقى متعجب تقول لك عشان اعرف اسمع الاغاني الكوري من غير ترجمة. مش عايزة اي حاجة تعمل لها يعني مقاطعة او اي حاجة هي عايزة الكلام الكوري من
ترجمة. فالانتماء للبي تي اس بيخليهم يتعلموا كوري. فبالله عليك بقى الالتزام والاستقامة وتعظيم امر ربنا مش احرى بنا ان احنا نتوب من اطلاق البصر في المحاربات. كزلك اه فكر كده
بالوسائل اللي تعينك على غض البصر ان انت تفكر ان دي نعمة. قال عز وجل وما بكم من نعمة فمن الله. والله اخرجكم من بطون امهاتكم لا تعلمون شيئا وجعلكم
والابصار والافئدة. فالسمع والابصار والافئدة دي نعمة. واحنا مسئول عنها. مسئول عنها يوم الايه؟ يوم القيامة. طيب النعمة دي انت لما تمددها في الحرام ما شكرتش النعمة دي. وتخاف لربنا سبحانه وتعالى يأخز ايه؟ منك انا. تقول لي اه والله هاخدها
اية في القرآن قل ارأيتم ان اخذ الله سمعكم وابصاركم وختم على قلوبكم من اله غير الله ياتيكم به مين بقى؟ ما فيش صح؟ انظر كيف نصرف الايات ثم هم يصدفون
الاية دي في سورة الانعام تاني قل ارأيتم ان اخذ الله سمعكم وابصاركم وختم على قلوبكم من اله غير الله ان يأتيكم به. استاز واحد صديق لي والله. بيبقى انسان طبيعي تماما. تماما. يقوم من النوم الصبح ما بيشوفش. انفصام في الشبكية بقى
اه فيه حاجة مشكلة في العصب البصري سبحان الله بلا اي سابق انزار. نسأل الله العافية. فخاف لربنا سبحانه وتعالى يبدل النعمة ديت اللي انت ما شكرتهاش من الوسائل اللي تساعد في الامر ده مجاهدة النفس. يا اخواننا ان لم يكن للانسان مجاهدة فلن يجد من طريق الاستقامة شيء ولا خطوة
فمجاهدة النفس على غض البصر. وقال عز وجل مبشرا لاصحاب المجاهدة. والذين جاهدوا فينا لنهدينهم سبلنا وان الله لا مع المحسنين كزلك من الوسائل اجتناب الاماكن التي يخشى الانسان فيها من فتنة النزر وكان له ممدوح
ها يعني متسع الا يزهب اليها. كالزهاب بقى للشواطئ اللي فيها عورات مكشوفة في اوقات الازدحام او آآ اماكن التسوق اللي بالمتبرجات وفيه غيرها اقل من زلك. وكزلك اماكن النوادي اماكن الجلوس اللي هي مشتهرة بالامر ده
وفي عنها ممدوح. اه كزلك من الوسائل اللي تساعد على غض البصر الاكثار من نوافل العبادات الاكسار من نوافذ العبادات لان الانسان لما هيكتر من النوافل هيدخل في حاجة اسمها حصن الولاية. يسهل عليه ساعتها بقى ان هو يترك
هزه المجاهدات او يعني يتخلص من هزه المجاهدات. اسمع الحديس قال الله عز وجل ما تقرب عبدي بشيء احب الي مما افترضته عليه. حصن الولاية ده عشان تدخله اول حاجة
اعمل الفرائض كاملة ولا يزال عبدي يتقرب الي بالنوافل حتى احبه. فازا احببته كنت سمعه الذي يسمع به وبصره الذي يبصر ويده التي يبطش بها ورجله التي يمشي بها والان سألني لاعطينه ولئن استعاذني لاعيذنه. يبقى انت لو وصلت لحصن الولاية
هتجد سهولة جدا ما انتاش حاسس بالضغط النفسي والالم الشديد والمعاناة لأ اوصل لحصة الولاية ازاي؟ اهو ما تقرب عبدي بشيء احب الي مما افترضه عليه ولا يزال عبدي يتقرب الي بالنوافل حتى احبه. آآ في معنى جميل بردو من معاني المراقبة ان
انك تتأكد ان الارض دي هتشهد علينا. ازا زلزال الارض زلزالها واخرجت الارض اثقالها. وقال الانسان ولها يومئذ تحدث اخبار الارض هتخبر بما وقع عليه. والجوارح دي هتنطق. اليوم نختم على افواههم وتكلمنا ايديهم
اشهد ارجوهم بما كانوا يكسبون. فاتق يوما تنطق فيه الارض وتنطق فيه الجوارح بما يخزي امام الرب جل وعلا. ونسأل الله العافية كزلك اا الحياء من الملائكة الكرام الكاتبين الذين لا يفارقون الانسان فيدونون عليه كل ما يصدر منه
تعظيم الامر والنهي والنصوص اللي بتساعد على الامر ده تقرأها باستمرار وتقرأ بقى في كتاب الترغيب والترهيب تقرأ في فضائل غض البصر تقرأ في الكتب اللي لتزكية النفوس وغيرها كزلك من افضل الاشياء اللي تساعد على غض البصر ترك فضول النزر. يعني ان الانسان يبقى عارف
هو بينظر لايه وليه؟ فضول النظر يعني واحد عمال يرسل نظرته عبثا لله شيء. تقوم تخبط في حاجات غلط. ماشي كده؟ ترك فضول النزر من الادوية النافعة جدا والوسائل النافعة جدا لاطلاق البصر الزواج وده منصوص عليه في حديس البخاري ومسلم من استطاع
باءه فليتزوج فانه اغض للبصر. عايز انبه بس على حاجة هنا كتير من الشباب بيقول انا مأجل غض البصر لما اتجوز. مش ده ده بيحصل؟ طيب انا جاي لك بقى من عالم المتزوجين اخبرك بشيء خطير جدا جدا ان في كتير من المتزوجين ما يغضوش البصر. وجاي لك من عالم
اللي كبروا في السن من خلال الجلوس معهم وجاب معهم. في ناس كبيرة بيستلموا سنة. خلاص يعني ده لو كح كحتين جانبين ممكن تروحي تطلع. ولسه ما باخدش البصل ايه رأيك بقى يبقى انت عمال دلوقتي تعمل ايه؟ بتترك الواجب اللي عليك. هو انت ايه اللي هيحصل لك لما تتجوز؟ هتلاقي عينيك بتقفل لوحدها كده مسلا قل لي ايه اللي ممكن يحصل لك
مش هيحصل لك حاجة جديدة قوي اغض يعني بيساعد افعل تفضيل. افعل تفضيل. ولزلك هو النبي عليه الصلاة والسلام قال لهم ايه؟ ابدأوا غض البصر من دلوقتي وقال لهم على الصيام ودي اللي هيجي البوسية اللي بعد كده. فاللي بيأخر غض البصر اتكاء على امر الزواج يا جماعة غض البصر بالتقوى
التقوى اللي في القلب. فاللي لو متجوز لو عنده تقوى هيغض بصره. لو مش متجوز. لو مش ما عندوش تقوى مش هيغض بصره. فركز على الامر ده لان ده باب من ابواب الشيطان. كزلك
الصيام فعليه بالصوم. كزلك الاهتمام بامر الصلاة تتقن صلاتك وتصلي بحضور قلب وتهتم بامر الصلاة ان الصلاة تنهى عن الفحشاء والمنكر. كزلك الواقعية واعمال العقل يسمى العقل عقلا لانه بيعقل صاحبه عما يضره وبيمنعه الحاجة اللي تضره. كتير من الناس اللي مفتونة زي ما قلنا كده بالعورات المكشوفة دي. ايه اللي فيها يعني
ايه ايه ده امر ده يعني ان الشيطان بيزين لك الامر ده ويخليه شيء لا لا يمكن الاستغناء عنه ولا يمكن تصوره. في حين الانسان لو تفكر في هزا اللي امامه كان السلف يقول ازا اعجبت احدكم امرأة فليذكر مناتنها يعني ايه؟ يعني فليذكر اماكن النقص ومواضع النقص في الانسان
قدامه انسان بيبول ويتغوط ويصيب العرق وغيره عشان كده ربنا سبحانه وتعالى قال في نساء الجنة ايه؟ ازواج مطهرة. قال ده تعيير لنساء الدنيا ازواج ايه مطهرة يعني لا حيض ولا نفاس ولا بول ولا غائط ولا عرق ولا اي شيء. فالانسان يقول هو انا يعني مبهدل نفسي البهدلة دي كلها ليه
في حين ان اللي هيتقي ربنا ربنا بيعوضه بحور العين. فيترك بقى الحور العين عشان يتبهدل مع دول ياخد باله. كزلك آآ محاسبة النفس اللي يجعل الانسان اا يحصلو دايما نوع من التردي والتراجع اهمال المحاسبة ماشي مش عارف وايه اللي ليه وايه اللي عليه
كزلك القراءة دائما في فوائد غض البصر واهميته دفع الخواطر والوساوس اللي بتطرأ للانسان ان قبل ان تصير عزم يهرب ما يسترسلش مع الخواطر اللي بتجيلو عشان ما توقعوش كزلك الخوف من سوء الخاتمة
خوفي من سوء الخاتمة وده على فكرة من اقوى الوسائل اللي بترضع الانسان. يخاف بقى لا انا يكون نهاية اجلي في اللحزة اللي انا بينزر فيها للحرام ونسأل الله العافية. ونسأل الله العافية. الحاجات المهمة جدا برضو معرفة ان اطلاق
في البصر للحرام اسمه زنا العين. فالانسان لو عرف ان هو بيبص للحرام كده اسمه بيزني بعينه. الحديس في البخاري. قال صلى الله عليه وسلم كتب على ابن ادم حظه من الزنا مدرك زلك لا محالة. فالعين تزني وزناها النظر. العين تزني وزناها النزر
واللسان يزني وزنه الكلام بقى اللي بيتكلم في التليفون مع البنات والعكس واللي بيكتب شات وغيره لان الكلام ده المكتوب لحكم الكلام المنطوق والقلب يهوى ويتمنى الحبيب بقى برضه ده نفس الايه؟ القصة. والفرج يصدق زلك ويكذبه. فدي
دي كانت مجموعة من الامور والوسائل اللي تعين على اه غض البصر. اسأل الله سبحانه وتعالى ان يجعلنا واياكم ممن يستمعون القول فيتبعون احسنه. اقول قولي هذا واستغفر الله واهلي ولكم